यदि आप ऑनलाइन वीडियो देखकर योग, व्यायाम कर रहे हैं, तो यह बात ध्यान में रखिए
कोरोना के वजह से सभी जगह सरकार ने लॉकडाउन का ऐलान किया है। इसलिए व्यायाम, योग करने के लिए हम बाहर भी नहीं जा सकते। व्यायाम, योग बंद रहने की वजह से लोगों को कई मुश्किलों का सामना करना पड़ रहा है। बहुत से लोगों का वज़न बढ़ रहा है।
वज़न कम करने और तंदुरुस्त रहने के लिए कई लोग ऑनलाइन तरीक़े से वीडियो देखकर व्यायाम और योग करने का प्रयास कर रहे है। हालांकि ऐसा करना बेहद ख़तरनाक है। क्योंकि जब हम वीडियो देख कर योग स्टेप्स करते है, तो हमसे गलतियां होने की संभावना अधिक होती है। यह आपके शरीर को तनावग्रस्त बना सकता है और ग़लत तरीक़े से व्यायाम करने पर यह आपके शरीर पर गंभीर प्रभाव डाल सकता है।
इसलिए संभवत: ऑनलाइन तरीके से वीडियो देखकर व्यायाम करना बंद कीजिए। हालांकि, आप योगा क्लास या एक्सरसाइज क्लास लेकर ऑनलाइन योग और एक्सरसाइज़ कर सकते हैं। क्योंकि ऑनलाइन ट्रेनर इस बात पर ध्यान देते हैं कि हम ऑनलाइन क्या कर रहे हैं।
व्यायाम आपके स्वस्थ जीवन के लिए बहुत ज़रूरी है। हालांकि, मौजूदा कोरोना काल में आप व्यायाम करने के लिए बाहर भी नहीं जा सकते हैं। देश के कई राज्य इस समय लॉकडाउन का सामना कर रहे हैं। नतीजतन, कई लोगों ने व्यायाम करना बंद कर दिया है। हालांकि, इस कोरोना काल में आपको अधिक व्यायाम करने की आवश्यकता है। ऐसा इसलिए है क्योंकि इस दौरान स्वस्थ रहना और प्रतिरक्षा प्रणाली को बढ़ावा देना महत्वपूर्ण है।